# Josep Ferrer i Esteve

Josep Ferrer i Esteve, citat sovint incorrectament com a Josep Ferrer i Esteve de Pujadas (Girona, 13 de març del 1835 - Barcelona, 7 de març del 1916), fou instrumentista i compositor de música per a guitarra.

## Biografia

De nissaga torroellenca refugiada a Girona durant les guerres carlines, el 1840 la seva família tornà a la població empordanesa. Allí, Josep Ferrer començà a estudiar música amb son pare Joaquim Ferrer i Vidal (La Bisbal), guitarrista i col·leccionista de partitures; a partir de 1860, s'establí a Barcelona, on tingué per mestre Josep Brocà. El 1862, Ferrer començà a donar classes de guitarra, alternant aquesta tasca amb l'ofici de fotògraf. Vint anys més tard s'establí a París, per ensenyar a l'Institut Rudy i a l'Académie Internationale de Musique; també hi oferí gran nombre de concerts de guitarra, que li donaren fama com a instrumentista.
Fou professor del Conservatori del Liceu de Barcelona del 1898 al 1901. Després d'una nova estada a París, s'instal·là definitivament a Barcelona el 1898, on visqué de l'ensenyament i la composició fins a la mort.
El seu catàleg (que alguns estudiosos xifren en tres-centes cinquanta obres i altres rebaixen a un centenar) es compon de peces per a guitarra sola, sovint en l'estil aleshores conegut com a musique de salon, duos per a guitarra i flauta, obres per a piano i cançons; moltes de les seves composicions són de caràcter pedagògic i estan dedicades a alumnes. També escrigué un mètode per a guitarra, que restà inèdit. El fons bibliogràfic de Josep Ferrer passà, a la seva mort, a mans de Domènec Bonet i, cap al 1930, fou venut a Domènec Prat, autor d'un famós Diccionario de guitarristas (vegeu la Bibliografia). En morir aquest darrer, fou dispersat entre els seus alumnes.Tanmateix, algunes de les seves partitures es conserven i custodien al centre de documentació del Museu de la Mediterrània (Torroella de Montgrí, Girona).
El seu mestre, Josep Brocà, li dedicà l'obra La Amistad.

## Obres

La numeració de les obres té lleugeres variacions entre edicions i, a vegades, hi ha un decalatge d'un número o dos. Per exemple, la "Marcha nupcial" és citada com a "op. 61" i com a "op. 62"

### Per a guitarra sola

* Adagio. op. 60
* Agréements du Foyer, trois pièces faciles. op. 32
* El Amable (extret de la Colección 8ª de Ejercicios y preludios)
* La Ausencia, andante sentimental. op. 61
* Balada. op. 59
* Barcarola. op. 54
* Belle, gavotte. op. 24
* Brisas del Parnaso. Quatro piezas. op. 6
* Brise d'Espagne, valse caractéristique. op. 36
* Canto de amor, vals de concierto. op. 20
* Canto del Bardo, capricho. op. 48
* Charme de la Nuit, nocturne. op. 36
* Colección de valses
* Cuatro piezas faciles. op. 50
* Cuatro piezas progresivas. op. 4
* La Danse des Naïades, mazurka. op. 35
* De noche en el lago, fantasía con variaciones. op. 14
* Doce minués. op. 12, dedicada a Francesc Tàrrega
* Dos nocturnos. op. 11
* Dos tangos. op. 19 (Tango número 1, Tango número 2)
* Echos de la Forêt, mélodie-valse. op. 22
* Elegía fantástica. op. 13, dedicada a Josep Brocà
* Los encantos de París, capricho fantástico. op. 16
* L'Estudiant de Salamanque, tango-valse. op. 31
* Fantasía con variaciones sobre un tema de Bériot. op. 3
* Feuilles de Printemps, sis pièces très faciles. op. 27
* La Gallegada, fantasía pastoril con variaciones. op. 15
* Gerbe de Fleurs, quatre pièces faciles. op. 40
* El Gondolero, melodía. op. 51
* La Mascarita, mazurka. op. 52
* Horas apacibles, ocho piezas fáciles. op. 8, dedicada al seu alumne Apel·les Mestres
* Impresiones juveniles, vals brillante. op. 18
* Inquietud. op. 57
* Marcha nupcial. op. 62
* Melodía nostálgica (extret de Estudios, colección 4ª)
* El Mensajero, vals. op. 55
* Minué. op. 49
* Minué. op. 56
* Misiva afectuosa. op. 58
* Nostalgia
* Pensées du Soir, nocturne. op. 43
* Pensées Mélodiques, quatre pièces. op. 37
* Polonesa. op. 10
* Quejas de mi lira: vals. op. 2
* El ramillete, diez pequeñas piezas. op. 5
* Récits Champêtres, trois mélodies. op. 30
* Recuerdos del Montgrí: capricho. op. 1, dedicada al seu mestre Josep Brocà
* Resignation, andante. op. 28
* Rêve du Poëte. op. 43
* Serenata española. op. 63
* Sinceridad, melodía-vals. op. 53
* Soliloquio, nocturno. op. 46
* Les Soupirs, valse. op. 33
* Souvenir du Quinze Août, romance sans paroles. op. 25
* Souvenirs d'Antan, six menuets. op. 39, premi en el concurs internacional organitzat per Acadèmia Literària i Musical de França
* El talismán, vals. op. 7
* Tendresse Paternelle, mélodie expressive. op. 29
* Tres valses. op. 9
* Trois Mélodies. op. 42
* Urania, nocturno. op. 47
* Vals en la menor
* Vals en mi menor
* Veillées d'Automme, quatre pièces faciles. op. 21 (> 1882)
* Veladas Intimas, cuatro piezas. op. 17

### Per a dues guitarres

* Bolero. op. 38, per a piano i una o dues guitarres
* Mazurka, per a dues guitarres
* Mélancolie, nocturne. op. 23, per a flauta i una o dues guitarres
* Minué, per a dues guitarres
* Sérénade Espagnole. op. 34, per a dues guitarres
* Les Sirènes, valse. op. 25, per a banjo i una o dues guitares
* Terpsichore, valse. op. 45, per a dues guitarres
* Vals original, per a dues guitarres

### Adaptacions per a guitarra

* La Calesera, canción andaluza de Sebastián Iradier, per a veu i guitarra
* La Colasa, canción madrileña d'Iradier, per a veu i guitarra
* El Jaque, canción española d'Iradier, per a veu i guitarra

### Obres per a piano

* La craintive. Polka-mazurka, op. 2 (ca. 1882)
* Las dos hermanas: polka mazurca (ca. 1870)
* La exposición: vals (1885)
* El himno de Suez: vals brillante
* La inquieta: polka (ca. 1870)
* Ismalia: galop (ca. 1870)
* Loreto: americana (ca. 1870)
* Misterio: capricho schotisch (1876)
* Le premier salut aux beaux-arts: mélodie variée (ca. 1882)
* La tranquila: redowa (1885)

## Arxius de so

Étude 1 Arxivat 2007-01-02 a Wayback Machine. Étude 2 Arxivat 2007-01-02 a Wayback Machine. Minué Deu arxius Midi

## Bibliografia

* Manzano, Josep «Josep Ferrer i Esteve (1835-1916). Centenari de la seva mort». Llibre de la Festa Major de Torroella de Montgrí, 2016, pàg. 23-36.
* Rafael Catalá, ed. José Ferrer & Federico Cano [música impresa] Wien: Doblinger, 2001
* Josep Maria Mangado i Artigas La guitarra en Cataluña 1769-1939 London: La Tecla Editions, 1998
* Domingo Prat Diccionario de guitarristas Buenos Aires: Romero y Fernández, 1934

## Referències

* ↑ «Baptismes (1824-1851) pàg.57v (imatge 59)». Arxiu Diocesà de Girona. Parròquia de la Catedral, Mare de Déu del Carme de Girona.
* ↑ «Fons especial». Museu de la Mediterrània. Arxivat de l'original el 2017-09-14. [Consulta: 14 setembre 2017].
* ↑ Daufí, Xavier «El catàleg de Josep Ferrer i Esteve». Llibre de la Festa Major de Torroella de Montgrí, 1991, pàg. 31-38.

## Enllaços externs

* Plana molt completa (castellà) Conté partitures en PDF, editades per Josep Maria Mangado
* Pàgina molt completa, traducció de l'anterior (portuguès)
* Pàgina molt completa, traducció de la primera (francès)
* Brevíssima biografia Arxivat 2006-10-25 a Wayback Machine. (xinès)